ยูเครนห้ามสายการบินทุกแห่งของรัสเซียบินเข้าประเทศตั้งแต่ 25 ต.ค.นี้
ยูเครนห้ามสายการบินทุกแห่งของรัสเซียบินเข้าประเทศตั้งแต่ 25 ต.ค.นี้
13 ต.ค. 2558

กระทรวงสาธารณูปโภคพื้นฐานของยูเครน เปิดเผยว่า ยูเครนตัดสินใจห้ามสายการบินรัสเซียทั้งหมดบินเข้าประเทศ โดยคำสั่งห้ามดังกล่าวจะมีผลในวันที่ 25 ต.ค.นี้
กระทรวงระบุในแถลงการณ์บนเว็บไซต์ว่า “สำนักงานบริหารการบินของยูเครนตัดสินใจระงับการเดินทางทางอากาศร่วมกับรัสเซียทั้งหมด”
ทั้งนี้ แถลงการณ์ระบุว่า การตัดสินใจดังกล่าวเป็นการตอบโต้รัสเซียที่สั่งห้ามสายการบินทั้งหมดของยูเครนบินเข้าประเทศเมื่อเดือนทีแล้ว โดยสำนักงานการบินแห่งชาติของรัฐบาลรัสเซียไม่สามารถให้คำชี้แจงกับยูเครนเกี่ยวกับกรณีการสั่งห้ามเที่ยวบินของสายการบินยูเครน
เมื่อวันที่ 25 ก.ย. ที่ผ่านมา รัฐบาลยูเครนได้สั่งห้ามไม่ให้สายการบิน 25 แห่งของรัสเซียบินเข้าประเทศ ซึ่งรวมถึงสายการบินเรือธงอย่าง Aeroflot และ Transaero ภายใต้มาตรการคว่ำบาตรที่รัฐบาลยูเครนนำมาใช้ต่อบริษัทรัสเซีย 105 แห่ง
หลังจากนั้น 3 วัน รัฐบาลรัสเซียได้ออกมาตอบโต้ด้วยการประกาศห้ามสายการบินทุกแห่งของยูเครนบินเข้าประเทศ โดยเริ่มมีผลบังคับใช้ตั้งแต่วันที่ 25 ต.ค.นี้
               